NGC 6357

NGC 6357 je emisná hmlovina s otvorenou hviezdokopou v súhvezdí Škorpión, ktorú objavil anglický astronóm John Herschel 8. júna 1837. Tento rozsiahly hmlovinový komplex sa nachádza na chvoste Škorpióna.

V jeho jasnej centrálnej časti sú piliere z molekulárneho prachu podobne ako v známejšej Orlej hmlovine v Hadovi. V nich sa pravdepodobne ukrývajú vznikajúce hviezdy. Hviezdy, ktoré sa v hmlovine už sformovali, tvoria hviezdokopu Pismis 24. jej najhmotnejšie členy dosahujú skoro stonásobok hmotnosti Slnka.

 Pozri aj 
 Zoznam NGC objektov

Kategória:Súhvezdie Škorpión
6357
Kategória:Emisné hmloviny
Kategória:Otvorené hviezdokopy
Kategória:Astronomické objekty objavené v roku 1837